Iubitorii limbii lui Goethe se întrec în două competiţii importante
1115
Articole de la același autor
Musulmanii celebrează, în această seară, una dintre cele mai importante sărbători ale islamului
24 Februarie 2024
Post și rugăciune. A început Luna Sfântă Ramazan
11 Martie 2024
Studentă constănţeană, prezentă la un concurs internațional de oratorie în limba franceză
11 Martie 2024
Săptămâna aceasta este dedicată limbii germane. Miercuri, 13 martie, are loc testarea pentru certificatul de competenţe lingvistice, urmată sâmbătă, 16 martie, de olimpiada de limba germană, examen care se va susţine în cadrul Şcolii nr. 29 "Mihai Viteazul" din Constanţa.
Miercuri, 13 martie se va susține examenul DSD 1, echivalent nivelului B1 din Cadrul european comun de referință pentru limbi (CECRL). Examenul se va susţine pentru toate cele trei unităţi şcolare din Constanţa implicate, la Liceul Teoretic "Ovidius", sub supravegherea prof. Petra Gallinger. Ne referim la Şcoala Gimnazială nr. 29 "Mihai Viteazul", Liceul Teoretic "Ovidius" şi Colegiul Naţional "Mircea cel Bătrân". Potrivit directorului Şcolii nr. 29, Carmen Guguş, examenul este alcătuit din patru probe, trei scrise, care se susţin în data de 13 martie (înţelegerea textului citit, înţelegerea textului audiat şi comunicarea scrisă) şi o probă orală. Evaluarea probelor scrise se face în Germania. "Examenul DSD este un test standardizat care se efectuează în întreaga lume şi se adresează elevilor ale căror școli oferă DSD și se află în parteneriat cu KMK (adunarea miniștrilor educației din statele germane). Grupul țintă este format din tineri cu vârsta cuprinsă între 14 și 16 ani. La momentul examenului, cursanţii trebuie să aibă aproximativ 600 - 800 de ore de germană a câte 45 de minute fiecare", a precizat managerul.
Miercuri, 13 martie se va susține examenul DSD 1, echivalent nivelului B1 din Cadrul european comun de referință pentru limbi (CECRL). Examenul se va susţine pentru toate cele trei unităţi şcolare din Constanţa implicate, la Liceul Teoretic "Ovidius", sub supravegherea prof. Petra Gallinger. Ne referim la Şcoala Gimnazială nr. 29 "Mihai Viteazul", Liceul Teoretic "Ovidius" şi Colegiul Naţional "Mircea cel Bătrân". Potrivit directorului Şcolii nr. 29, Carmen Guguş, examenul este alcătuit din patru probe, trei scrise, care se susţin în data de 13 martie (înţelegerea textului citit, înţelegerea textului audiat şi comunicarea scrisă) şi o probă orală. Evaluarea probelor scrise se face în Germania. "Examenul DSD este un test standardizat care se efectuează în întreaga lume şi se adresează elevilor ale căror școli oferă DSD și se află în parteneriat cu KMK (adunarea miniștrilor educației din statele germane). Grupul țintă este format din tineri cu vârsta cuprinsă între 14 și 16 ani. La momentul examenului, cursanţii trebuie să aibă aproximativ 600 - 800 de ore de germană a câte 45 de minute fiecare", a precizat managerul.
Referitor la certificatul obţinut de copii, acesta este recunoscut pe plan internaţional, certificatul fiind echivalentul unui examen Cambridge sau Delf, de exemplu, inclusiv în SUA.
Sâmbătă, 16 martie, va avea loc faza judeţeană a olimpiadei de limba germană, care va începe la ora 9:00, cu desfăşurarea probelor pentru clasele de gimnaziu, dar şi pentru liceeni. Rezultatele pentru gimnaziu vor fi afişate luni, 18 martie, iar cele pentru liceu, joi, 21 martie. Vineri, 22 martie sunt afişate rezultatele finale.
Olimpiada este structurată altfel decât majoritatea olimpiadelor şcolare, elevii susţinând doar proba de comunicare scrisă. În ceea ce priveşte subiectele, acestea vor fi diferite, în funcţie de nivelul de competenţă al elevului, la fel şi timpul de lucru. Lucrările de liceu sunt scanate şi evaluate neutru, această evaluare neutră asigurând aprecierea lucrărilor în mod separat, pe criterii, de către evaluatori independenți, cel puțin doi pentru fiecare criteriu, proveniți din alte județe decât cele din care provin participanții.
Comentează știrea
Nu există comentarii introduse pentru acest articol!
Articole pe aceeași temă
Miercuri, 10 Ianuarie 2024
Luni, 12 Februarie 2024
Vineri, 02 Februarie 2024
Vineri, 19 Ianuarie 2024
Vineri, 23 Februarie 2024